Nafarroako Parlamentuko Mahaiak, 2021eko azaroaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea osasun etxeetako laguntza psikologikoari eta PsicAP programari buruz Patricia Fanlo Mateo andreak aurkeztutako galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Osasun Batzordean izapidetzea.

Iruñean, 2021eko azaroaren 2an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Patricia Fanlo Mateok, Legebiltzarreko Erregelamenduan ezarritakoaren babesean, honako galdera hau aurkezten du, Osasuneko kontseilariak batzordean ahoz erantzun diezaion:

Osasun mentala da COVID-19aren pandemiaren ostean aurre egin beharreko erronketako bat. Horretarako, Oinarrizko Osasun Laguntzarekin koordinatzeko eta integratzeko estrategiak ezarri beharra dago. Osasun etxeetako laguntza psikologikoa da nafarrendako osasun laguntza hobetzeko lehenetsi beharreko neurrietako bat.

Zer neurri hartuko dira osasun etxeetan laguntza psikologikoa ezartzeko? Zertan da PsicAP programaren garapena?

Iruñean, 2021eko urriaren 28an

Foru Parlamentaria: Patricia Fanlo Mateo